‎(โรม อิตาลี ‎วันที่ 13 พฤษภาคม 1981)
‎ผมอยากทิ้งร่องรอยไว้ใน ‎หน้าประวัติศาสตร์แล้วจากไป
‎ผมตั้งใจว่าจะยิงราชินีแห่งอังกฤษ
‎หรือไม่ก็เรแกน แต่เขาถูกยิงไปแล้ว
‎เหลือแค่คนเดียวคือพระสันตะปาปา
‎อย่าได้กลัวไป
‎(เวิลด์โอเวอร์)
‎อย่าได้กลัวไป
‎จงเปิดใจ เปิดใจของท่านให้พระคริสต์
‎จัตุรัสเซนต์ปีเตอร์ในนครรัฐวาติกัน ‎เป็นสถานที่ที่พระองค์ปรากฏกาย
‎ต่อหน้าผู้ศรัทธาหลายพันคนเป็นประจำ
‎ไม่ว่าจะเป็นที่นี่หรือต่างประเทศ ‎พระองค์ไม่โปรดการรักษาความปลอดภัย
‎และเสด็จไปในบริเวณที่คนที่พระองค์รักเอื้อมถึง
‎ผมตั้งใจจะฆ่าพระสันตะปาปาแล้วฆ่าตัวตาย
‎นี่คือแผนโดยละเอียดของผม
‎ผมจำได้ทุกอย่าง
‎(สำนักข่าวกรองกลาง)
‎(ลับสุดยอด)
‎(ปฏิบัติการลับลวงพราง)
‎(แผนสังหารพระสันตะปาปา)
‎(จัตุรัสเซนต์ปีเตอร์ วาติกัน โรม ‎วันที่ 13 พฤษภาคม 1981 เวลา 16:30 น.)
‎ผมจำวันที่ 13 พฤษภาคมได้
‎พอตื่นเช้ามา
‎ผมก็ไปที่ปีอัซซารีปุบบลีกา
‎แน่นอน มันเป็นวันในฤดูร้อน
‎มีคนเป็นหมื่นๆ คน
‎ผมก็เหมือนนักท่องเที่ยวคนหนึ่ง
‎ผมเข้าไปใกล้เสาโอเบลิสก์
‎มีตำรวจนอกเครื่องแบบเดินมาหาผม
‎เขามองผมอยู่หลายนาที
‎ผมมองเขา
‎แล้วเขาก็ไปทางอื่น
‎ผมได้ยินเสียงโห่ร้อง
‎"พระสันตะปาปาจงเจริญ"
‎พลังบางอย่างที่ไม่สามารถอธิบายได้ ‎ดึงผมไปข้างหน้า
‎มีคนมากมายตะโกนว่า
‎"พระสันตะปาปาจงเจริญ"
‎ตอนที่พระสันตะปาปาผ่านมาครั้งแรก
‎ผมทำอะไรไม่ได้เพราะมีเด็กอยู่ใกล้ๆ
‎ถ้ายิงโดนเด็กเข้าคงแย่
‎แล้วพระองค์ก็ผ่านมาเป็นครั้งที่สอง
‎จากนั้นทุกอย่างก็เกิดขึ้นอย่างที่รู้ๆ กัน
‎ผมคงจะยิงหลายนัดกว่านี้…
‎แต่ที่น่าเหลือเชื่อคือปืนมันขัดลำ
‎หลังจากยิงไปสองนัด มันก็ขัดลำ
‎ผมจำได้ว่าฝูงนกพิราบ
‎บินขึ้นฟ้าด้วยความตกใจ
‎แล้วเราก็เห็นว่าพระสันตะปาปาทรงอ่อนกำลัง
‎เราตระหนักว่าพระองค์ ‎ทรงพระประชวรและทรุดไปด้านข้าง
‎ผมประคองพระองค์ไว้แล้วถามว่าเจ็บหรือเปล่า
‎พระองค์ตรัสว่าเจ็บแล้วชี้ที่แผล
‎กระสุนปืนพุ่งทะลุพระวรกาย
‎มันตกอยู่บนพื้นตรงหน้าผม ‎พื้นในรถระหว่างผมกับพระองค์
‎หลังจากปืนขัดลำ
‎ผมโยนมันทิ้งแล้วใครบางคนก็จับตัวผมไว้
‎จับแน่นมาก
‎ผมมารู้ทีหลังว่าเป็นแม่ชีลูเซีย
‎พูดง่ายๆ คือโลกทั้งใบหยุดนิ่ง
‎(โรงพยาบาลอากอสตีโน เจเมลลี)
‎(โรงพยาบาลควีนมาร์กาเร็ต)
‎พระสันตะปาปายอห์น ปอล ‎พระอาการดีขึ้นตามลำดับ
‎แต่ยังทรงไม่พ้นขีดอันตราย
‎การฟื้นฟูพระวรกายหลังผ่าตัด
‎ของพระสันตะปาปายอห์น ปอลที่ 2 จบลงด้วยดี
‎อวัยวะและระบบต่างๆ ทำงานเป็นปกติ
‎(โซเฟีย บัลแกเรีย - ปัจจุบัน)
‎ฉันเป็นนักข่าวจากบัลแกเรีย
‎ฉันติดตามคดีนี้มาสิบปีแล้ว
‎ฉันสนใจการโจมตียอห์น ปอลที่ 2
‎ซึ่งเกิดขึ้นในทันทีหลังการทลายกำแพงเบอร์ลิน
‎รัฐบาลชุดใหม่ที่มาจากการเลือกตั้ง ‎ของบัลแกเรียตัดสินใจ
‎ตามคำขอของสหรัฐอเมริกา
‎ว่าจะสืบสวนความพยายาม ‎ลอบสังหารยอห์น ปอลที่ 2 อีกครั้ง
‎หลังจากถูกจับกุมที่จัตุรัสเซนต์ปีเตอร์ได้ไม่นาน
‎อาลี อักจาก็ถูกไต่สวนโดยผู้พิพากษา ‎มีการสืบสวนสั้นๆ
‎เขาบอกว่าเขาลงมือคนเดียว
‎การพิจารณาคดีเป็นไปอย่างรวดเร็ว
‎เขาต้องโทษจำคุกตลอดชีวิต
‎ศาลพบว่ามะห์หมัด อาลี อักจา
‎มีความผิดตามข้อกล่าวหา
‎และตัดสินให้รับโทษจำคุกตลอดชีวิต
‎การโจมตียอห์น ปอลที่ 2
‎มีกลิ่นอายของทฤษฎีสมคบคิด
‎เต็มไปด้วยกลิ่นอายของการจารกรรม
‎ซึ่งทำให้หลายๆ คนรู้สึกสนใจ
‎แต่สาเหตุที่มีทฤษฎีสมคบคิดมากมาย
‎เป็นเพราะมีหน่วยสืบราชการลับหลายหน่วย
‎ที่เกี่ยวข้องกับคดีนี้
‎ซึ่งเป็นคดีที่โดดเด่นที่สุดในยุคสงครามเย็น
‎(ทฤษฎีเกรย์วูฟส์)
‎คนร้ายที่ลงมือตามลำพังเป็นอะไรที่เหมาะเจาะ
‎เพราะไม่มีทางสาวไปถึงองค์กรอย่างเกรย์วูฟส์
‎ซึ่งเป็นพวกฟาสซิสต์ ผิดกฎหมาย ‎และเกี่ยวข้องกับมาเฟีย
‎พวกเกรย์วูฟส์ จะเรียกว่าเป็น
‎พวกชาตินิยมก็ได้ พวกเขาอยากฟื้นฟู
‎ความเป็นหนึ่งเดียวของ ‎กลุ่มชนเตอร์กิกในนานาประเทศ
‎หัวหน้าของกลุ่มนี้
‎อัลปาร์สลัน เทอร์คิช ‎หรือที่คนเรียกกันว่าบัชบูก ท่านผู้นำ
‎เคยร่วมมือกับเกสตาโป ‎ในสมัยสงครามโลกครั้งที่สอง
‎นี่ทำให้กลุ่มเกรย์วูฟส์เป็นเหมือน
‎การผสมผสานระหว่างลัทธิชาตินิยมตุรกี
‎แนวคิดขวาจัด แนวคิดแบบฟาสซิสต์และนาซี
‎และความเชื่อว่าพวกเขา ‎ต้องปกป้องเผ่าพันธุ์เติร์กอันบริสุทธิ์
‎และกำจัดทุกคนที่เป็นชาวเคิร์ด
‎ชาวอาร์เมเนีย หรือชาวคริสต์ ‎เพราะพวกเขานับถือศาสนาอื่น
‎ในตุรกี มีความเป็นไปได้ว่า ‎จะเกิดการปฏิวัติโดยกลุ่มคอมมิวนิสต์
‎จะปล่อยให้มันเกิดขึ้นไม่ได้
‎ไม่ว่าต้องใช้วิธีที่ดีหรือเลว ‎ลอบสังหาร ฆาตกรรม
‎ด้วยเหตุนี้ เกรย์วูฟส์จึงถูกใช้เพื่อก่อเหตุร้ายที่ว่า
‎โดยพื้นฐานแล้ว พวกเขาทำงานให้ซีไอเอ
‎ในการต่อสู้กับคอมมิวนิสต์
‎เกรย์วูฟส์คือคนที่ถูกใช้งาน
‎ในเครือข่าย "สายลับตกค้าง" ในตุรกี
‎โครงการ "สายลับตกค้าง" ‎ถูกก่อตั้งเมื่อสงครามโลกครั้งที่สองจบลง
‎เป็นแผนของสหรัฐฯ และเพนตากอน
‎และได้รับการสนับสนุนจากนาโต้
‎เป้าหมายของมันคือการสร้าง
‎เครือข่ายสายลับที่เป็นความลับสุดยอด
‎จากกลุ่มขวาจัดหัวรุนแรงทั้งหลาย
‎ที่กระจายอยู่ทั่วประเทศสมาชิกนาโต้
‎พวกเขาสรรหาคนหนุ่มสาว
‎ฝึกฝนพวกเขาเพื่อเอาไว้ใช้
‎ในกรณีที่สหภาพโซเวียต ‎พยายามรุกรานยุโรปอีกครั้ง
‎หนุ่มสาวชาวตุรกีเหล่านี้เรียกตัวเองว่า ‎"เกรย์วูฟส์" จนกระทั่งคำนั้นถูกสั่งห้ามใช้
‎และมีความเชื่อมโยง แม้จะเป็นทางอ้อม
‎ระหว่างเทอร์คิชกับชายผู้พยายาม ‎สังหารพระสันตะปาปา
‎(มาลัทยา ตุรกี)
‎ผมน่ะ จะเรียกว่าเป็น
‎ชนชั้นแรงงานมาตลอดก็ได้
‎เพราะครอบครัวผมเป็นชาวนา เป็นแรงงาน
‎ในละแวกที่เขาไปเล่นและเรียนหนังสือ
‎เขาได้พบกับเพื่อนสมัยเด็ก โอรัล ชีลิก
‎ซึ่งจะเป็นเพื่อนกับเขาไปชั่วชีวิต
‎พวกเขาจะค้นพบอุดมการณ์ของเกรย์วูฟส์ด้วยกัน
‎หลังจากนั้นไม่นาน ‎อาลี อักจาก็สร้างชื่อด้วยการลอบสังหาร
‎ตามคำสั่งของเกรย์วูฟส์ ‎เขาฆ่าหัวหน้าบรรณาธิการ
‎ของหนังสือพิมพ์เสรีนิยมมิลเลียต อับดี อิเปคจี
‎หลังจากนั้น เขาก็เริ่มทำงานเป็น ‎ผู้ก่อการร้ายอย่างเต็มตัว
‎สุดท้ายผมก็ติดคุกทหารที่คาร์ทัล
‎เป็นไปไม่ได้เลยที่จะหนีจากที่นั่น
‎ถ้าไม่มีคนในช่วย
‎มีคนช่วยผมเพราะเห็นแก่กลุ่มเกรย์วูฟส์
‎ตอนที่หลบหนี ผมมีปืนหนึ่งกระบอก
‎ผมมุ่งมั่นมาก
‎ถ้ามีอะไรผิดพลาด ผมมีกระสุน 14 นัด
‎ผมจะฆ่าใครก็ตามที่ขวางหน้าและฆ่าตัวตาย
‎เขาแค่เดินออกจากคุกโดยปลอมตัวเป็นผู้คุม
‎เพื่อนๆ ของเขา กลุ่มเกรย์วูฟส์ ‎และผู้สนับสนุนเกรย์วูฟส์
‎เอาของที่เขาต้องใช้ไปให้
‎เขาผ่านประตูสี่บาน ด่านตรวจสี่จุด
‎เพื่อนที่คบกันมานาน โอรัล ชีลิก ‎รออยู่ในรถข้างนอก
‎เขาขึ้นรถและหนีออกมา
‎(อิสตันบูล ตุรกี ‎พฤศจิกายน 1978)
‎(โอรัล ชีลิก - สมาชิกเกรย์วูฟส์)
‎ผมเป็นคนพาอักจาออกจากคุก แล้วเราก็หนี
‎นั่นคือตอนที่เราเขียนจดหมายขู่ยอห์น ปอลที่ 2
‎หนังสือพิมพ์มิลเลียตตีพิมพ์จดหมายของอาลี อักจา
‎ซึ่งบอกชัดเจนว่า
‎"ผมแหกคุกออกมาเพื่อฆ่าผู้นำนักรบครูเสด…"
‎พระสันตะปาปายอห์น ปอลที่ 2 ‎ซึ่งกำลังจะเสด็จประพาสตุรกี
‎"ที่จะมาเหยียบแผ่นดินตุรกี"
‎"พระสันตะปาปาต้องไม่มาที่นี่ ‎ไม่อย่างนั้น ผมจะฆ่าเขา"
‎"เหตุผลเดียวที่ผมหนีออกมา ‎คือเพื่อลอบสังหารพระสันตะปาปา"
‎ความคิดที่จะโจมตียอห์น ปอลที่ 2
‎มีความเชื่อมโยงกับอุดมการณ์ ‎ของเกรย์วูฟส์อย่างไม่ต้องสงสัย
‎พวกเขาเชื่อว่าชาวคริสต์ควรถูกกำจัด
‎และในเมื่อพระองค์เป็นประมุขของชาวคริสต์
‎พระสันตะปาปา จึงไม่น่าแปลกใจที่
‎พวกเขาตัดสินใจโจมตียอห์น ปอลที่ 2
‎(ตุรกี)
‎หลังจากหนีออกมา ผมไปอังการา
‎แล้วก็ไปแอร์ซูรุม
‎และสุดท้ายก็ไปอิหร่าน
‎ผมเดินทางข้ามเทือกเขา ‎ไปยังอิหร่านกับคนขายเหล้าเถื่อน
‎ไม่นานหลังจากนั้น อักจาก็กลับตุรกี
‎(อิสตันบูล)
‎ที่นั่น พวกเขาหาหนังสือเดินทาง ‎และตัวตนใหม่ให้เขา
‎และเตรียมการเดินทางให้เขา ครั้งนี้ไปยุโรป
‎อักจาเดินทางผ่านบัลแกเรียเป็นประเทศแรก
‎(ตุรกี)
‎(บัลแกเรีย)
‎บัลแกเรียเป็นศูนย์กลางการขนส่ง
‎เป็นทางผ่านสู่ยุโรป
‎หลังจากนั้นสักพัก ผมก็ได้หนังสือเดินทางตุรกี
‎หนังสือเดินทางเล่มเดียวกับที่ผมใช้ ‎ในวันที่พยายามฆ่าพระสันตะปาปา
‎สมัยนั้น โซเฟียเป็นถิ่นของพวกค้าของเถื่อน
‎อาวุธ ยาเสพติด เหล้า บุหรี่
‎(โรงแรมวิโตชา)
‎อาลี อักจาเคาะประตูห้อง 911
‎ของโรงแรมหรูในโซเฟีย
‎โรงแรมนี้เป็นที่ที่เขาคบหาสมาคมกับ ‎ชาวตุรกีอีกหลายคน
‎ซึ่งมีส่วนเกี่ยวข้อง
‎ไม่มากก็น้อยในการโจมตียอห์น ปอลที่ 2
‎พวกเขาให้เงินเขา
‎โรงแรมวิโตชา
‎ที่นี่แหละที่ผมเจอกับโอมาร์ เมอร์ซัน
‎เขาเป็นนักวางแผน พ่อค้าของเถื่อน ‎และเป็นเพื่อนของผม
‎นอกนั้นเป็นเรื่องแต่ง
‎จะเรียกว่านิยายก็ได้
‎(เวียนนา ออสเตรีย)
‎เขาเดินทางไปเยอรมนีหลายครั้ง ออสเตรียด้วย
‎มีสมาชิกเกรย์วูฟส์หลายคนที่ประจำอยู่ในเวียนนา
‎หน่วยจู่โจมเริ่มหาอาวุธ
‎เห็นได้ชัดว่าคำแนะนำ ‎ของหน่วยสืบราชการลับบางหน่วย
‎นำพวกเขาไปหาคนขายอาวุธ
‎เราซื้อปืนในเวียนนา
‎ที่จริงเราซื้อปืนสองกระบอก
‎ในราคาสองหรือสามพันยูโร ผมจำไม่ได้
‎ปรากฏว่าเขาเป็นนาซี
‎คนขายปืนเป็นนาซี
‎คงเป็นเรื่องบังเอิญ
‎พวกเขาซื้อปืนสี่กระบอก
‎ไม่ใช่แค่ปืนทั่วไป แต่เป็นปืนบราวนิ่ง 9 มม.
‎เป็นอาวุธที่มีอานุภาพสูงมาก ‎สามารถฆ่าคนได้แน่นอน
‎อาลี อักจาเอาปืนไปสองกระบอก
‎(เวียนนา)
‎(โรม)
‎แล้วเราก็กลับไปที่โรม
‎และลงมือโจมตีพระสันตะปาปา
‎(ข้อสันนิษฐานเคจีบี)
‎(ฟาบีโอ มาร์เกเซ ราโกนา ‎นักข่าว)
‎หน่วยสืบราชการลับของสหภาพโซเวียต
‎เคจีบี ต้องมีบทบาทในความพยายาม ‎สังหารพระสันตะปาปาแน่นอน
‎มีความกลัวว่ายอห์น ปอลที่ 2
‎อาจมีส่วนทำให้จักรวรรดิโซเวียต ‎สหภาพโซเวียตล่มสลาย
‎หลายปีก่อนยอห์น ปอลที่ 2 จะถูกเลือก ‎เคจีบีคาดการณ์ไว้แล้วว่า
‎การอล วอยตือวาจะถูกเลือกเป็นพระสันตะปาปา
‎เราได้พระสันตะปาปาแล้ว
‎พระคาร์ดินัลวอยตือวา
‎ยอห์น ปอลที่ 2 เป็นพระสันตะปาปา ‎จากต่างประเทศพระองค์แรก
‎หลังจากมีแต่พระสันตะปาปาชาวอิตาลี ‎จนเป็นธรรมเนียมมาหลายร้อยปี
‎และพระสันตะปาปาต่างชาติพระองค์นี้ ‎มาจากยุโรปตะวันออก
‎ซึ่งสมัยนั้นอยู่ภายใต้ระบอบคอมมิวนิสต์
‎สหภาพโซเวียตอยากให้โปแลนด์ ‎อยู่ใต้อิทธิพลของตน
‎จะได้ควบคุมได้
‎แต่ยอห์น ปอลที่ 2 มอบความกล้าให้ชาวโปแลนด์
‎ที่มีทัศนคติต่อต้านระบอบการปกครอง
‎พวกเขาแข็งข้อ ‎เรารู้ว่ามีการประท้วงใหญ่หลายครั้ง
‎ที่จัดโดยโซลิดาริตี้ องค์กรของโปแลนด์
‎การหยุดงานประท้วงทั่วประเทศ ‎นำโดยแลค วาแวนซา
‎ทำให้รากฐานคอมมิวนิสต์ของโปแลนด์สั่นสะเทือน
‎การเรียกร้องสิทธิ์ครั้งสำคัญ ‎ของวาแวนซาและผู้ติดตามประสบผลสำเร็จ
‎เป็นครั้งแรกในรัฐมาร์กซิสต์ที่รัฐบาลยอมรับ
‎สิทธิ์ของแรงงานในการจัดตั้งสหภาพอิสระ
‎เมื่อยอห์น ปอลที่ 2 ได้รับเลือก ‎เคจีบีรีบหาทางหนีทีไล่
‎พวกเขาวางแผนและพูดถึงมาตรการตอบโต้
‎ผู้ต่อต้านคอมมิวนิสต์อย่างรุนแรงคนนี้
‎นั่นคือยอห์น ปอลที่ 2
‎มีแผนการแทรกซึมเข้าไปในวาติกัน
‎แทรกซึมอย่างทั่วถึงในตำแหน่งสูงๆ ในวาติกัน
‎โดยคนที่เกี่ยวข้องกับเคจีบี
‎เห็นได้ชัดว่าพระสันตะปาปา ‎ผู้เป็นศูนย์กลางอำนาจใหญ่
‎และมีความสามารถในการชักจูงคนเกือบทั้งโลก
‎ย่อมตกเป็นเป้าความสนใจ
‎ของหน่วยสืบราชการลับทั่วโลกอย่างเลี่ยงไม่ได้
‎ช่วงเวลาหลายปีหลังการโจมตี
‎เป็นช่วงที่การเมืองระหว่างประเทศ ‎อยู่ในสภาวะตึงเครียด
‎วาติกันในตอนนั้นเป็นรังสายลับ
‎สายลับจากทั่วโลก
‎มีสายลับเคจีบี
‎มีคนของหน่วยข่าวกรองโปแลนด์ ‎และเชโกสโลวาเกียแฝงตัวเข้าไป
‎พวกชตาซีจากเยอรมนี และคนของซีไอเอ
‎ในวาติกัน หน่วยสืบราชการลับที่มีบทบาทมากที่สุด
‎คือพวกที่มาจากตะวันออก ยุโรปตะวันออก
‎ผมชื่อตอมัช ตูรอฟสกี้
‎ผู้พันเกษียณอายุ
‎ของหน่วยสืบราชการลับโปแลนด์
‎ตอนนั้นผมอายุ 20 ปี
‎ผมเป็นนักศึกษา
‎ผู้พันต้อนรับผมแล้วบอกว่า
‎"ถ้าคุณอยากทำงานให้หน่วยข่าวกรองโปแลนด์
‎ผมยินดีช่วยเหลือ"
‎"คุณมีเวลาตัดสินใจ 24 ชั่วโมง
‎และลืมไปซะว่าเราเคยเจอกัน"
‎ยี่สิบสี่ชั่วโมงหลังจากนั้น ผมตอบตกลง
‎ผมคือหมายเลข 10682 ผมได้รับคำสั่งเรียบร้อย
‎"เราตัดสินใจว่าคุณจะเข้าร่วม
‎คณะนักบวชเยสุอิต"
‎"คุณจะไต่เต้าในคณะเยสุอิต
‎เพื่อเข้าถึงข้อมูลเชิงกลยุทธ์เกี่ยวกับนาโต้"
‎พวกเขาบอกว่า "ฟังนะ"
‎"บรรดาผู้นำทางจิตวิญญาณ ‎และธรรมสักขีจากหน่วยพิเศษต่างๆ
‎ที่มีหน้าที่ดูแลความมั่นคงของฐานนาโต้ในอิตาลี
‎ที่จริงเป็นนักบวชเยสุอิตซะส่วนใหญ่"
‎"และคุณต้องไปให้ถึงจุดนั้น"
‎"จากจุดนั้น คุณจะสามารถหาข้อมูล
‎ที่ไม่สามารถหาได้ด้วยวิธีอื่น"
‎ผมต้องบอกว่าเขารู้จักยอห์น ปอลที่ 2 ‎ตั้งแต่ก่อนพระองค์จะเข้าโรม
‎ตั้งแต่พระองค์ยังเป็นอาร์ชบิชอปแห่งกรากุฟ
‎ก็เลยมีสายสัมพันธ์ระหว่างครอบครัว
‎ครอบครัวของเขากับยอห์น ปอลที่ 2
‎ดังนั้น ในฐานะสายลับ เขาไปถึงวาติกัน โรม
‎ได้ด้วยการแนะนำของการอล วอยตือวา ‎พระคาร์ดินัลแห่งกรากุฟ
‎แต่ในปี 1978 เมื่อยอห์น ปอลที่ 2 ‎ถูกเลือกเป็นพระสันตะปาปา
‎ภารกิจของเขาก็เปลี่ยนจากหน้ามือเป็นหลังมือ
‎เพราะคำสั่งที่เขาได้รับหลังจากนั้น
‎เน้นที่การรู้ทุกอย่างเกี่ยวกับยอห์น ปอลที่ 2
‎ซึ่งเรารู้ว่าเคจีบีมีแผนจะลอบสังหาร
‎ถ้ายอห์น ปอลที่ 2 ‎เป็นอุปสรรคต่อแผนของพวกเขา
‎หน้าที่ของตูรอฟสกี้คือทำความเข้าใจ ‎สิ่งที่ยอห์น ปอลที่ 2 ทำ
‎ทุกความเคลื่อนไหว สถานที่ที่ไป สิ่งที่คิด
‎แต่ตูรอฟสกี้บอกว่าเขาไปที่นั่นเพื่อปกป้องพระองค์
‎และเสริมการรักษาความปลอดภัย ‎เพื่อไม่ให้พระองค์ถูกโจมตี
‎ตอนที่วอยตือวาได้เป็นพระสันตะปาปา ‎สำนักงานใหญ่บอกผมทันทีว่า
‎"คุณต้องปกป้องพระสันตะปาปาทุกวิถีทาง"
‎ก่อนการโจมตี
‎ผมอ่านรายงานของหน่วยเฝ้าระวังของวาติกัน
‎มีหลายอย่างที่ผิดแปลกจากเดิม
‎ระหว่างการพบปะประชาชนในวันพุธ
‎ทีมอารักขาเดินอยู่ข้างรถ รถพระที่นั่ง
‎แต่ไม่มีใครอยู่ในรถ ซึ่งเป็นเรื่องสำคัญมาก
‎หน้าที่ของพวกเขาในกรณีที่เกิดเหตุร้าย ‎คือการเอาตัวเข้าขวาง
‎สิ่งที่พวกเขาต้องป้องกัน
‎พระสันตะปาปาทรงถามผมว่า ‎"ตอมัช ภารกิจที่แท้จริงของคุณคืออะไร"
‎ผมตอบว่าภารกิจของผมคือการรับใช้ชาติ
‎และรักษาความปลอดภัยให้พระสันตะปาปา
‎ที่จริงแล้ว จากคำบอกเล่าของตอมัช ตูรอฟสกี้
‎เป้าหมายหลักของฝ่ายโซเวียตคือ
‎ถ้าเกิดอะไรขึ้นกับพระสันตะปาปา
‎พวกเขาต้องทำให้ตัวเองไม่ถูกกล่าวโทษ
‎(กันยายน 1981 ‎เรือนจำอัสโคลีปีเชโน อิตาลี)
‎สองเดือนหลังจากเข้ารับโทษ
‎อาลี อักจาขอเปิดเผยข้อมูลใหม่
‎ผมทำคดีนี้มานานหลายปี
‎ถึงจะพบกับความผิดหวังหลายครั้ง
‎แต่ผมไม่เคยเสียกำลังใจ
‎ทุกวันนี้ผมก็ยังเดินหน้าต่อ
‎อาลี อักจาเล่นละครมาตั้งแต่ต้น
‎เกือบตลอดเวลา
‎เขาคิดว่าเขาจูงจมูกเราได้
‎ทำให้เราคิดไปอย่างหนึ่ง แล้วก็ไพล่ไปอีกอย่าง
‎ในตอนนั้น เราได้เบาะแส ‎เกี่ยวกับบัลแกเรียอย่างรวดเร็ว
‎และมันมาจากคำให้การของอาลี อักจาเอง
‎(ร่องรอยบัลแกเรีย)
‎ตอบรับการยืนยัน…
‎ผมยืนยันทุกคำที่ผมพูด
‎การลอบสังหารพระสันตะปาปา ‎เป็นความต้องการของ
‎หน่วยสืบราชการลับบัลแกเรีย และเราชาวตุรกี
‎ลงมือตามคำยุยง ‎ของหน่วยสืบราชการลับบัลแกเรีย
‎อาลี อักจาเป็นคนที่
‎มีสัญชาตญาณแบบสัตว์
‎ในการหาทางออกจากสถานการณ์ต่างๆ
‎หาวิธีต่อรอง
‎และพูดสิ่งที่คนอยากได้ยิน
‎เพื่อให้ตัวเองได้ในสิ่งที่ต้องการ
‎เขามีความมุ่งมั่นสูงมาก
‎มีหน่วยสืบราชการลับไปหาอาลี อักจา
‎และยังมีนักธุรกิจคนหนึ่งที่มากับคนอเมริกัน
‎อักจาบอกว่าเขาไม่รู้ว่าคนคนนั้นเป็นใคร
‎แต่พวกเขาบอกชัดเจนว่าพวกเขาจะมอบ
‎ปัจจัยที่จำเป็นในการเอาผิดบัลแกเรียให้เขา
‎เรื่องเบาะแสบัลแกเรียนี่
‎เรารู้ว่ามันเป็นโครงการที่ซีไอเอมีส่วนร่วม
‎ผมเชื่อว่าแม้แต่เพนตากอน ‎และทำเนียบขาวก็มีส่วนเกี่ยวข้อง
‎เพราะมีข่าวลือว่าประธานาธิบดีเรแกน ‎สั่งให้พวกหัวหน้าของซีไอเอ
‎หาหลักฐานว่าเครมลิน ‎เป็นผู้สั่งโจมตีพระสันตะปาปา
‎นั่นเป็นช่วงที่สงครามเย็นรุนแรงที่สุด
‎โรนัลด์ เรแกนเพิ่งเข้ารับตำแหน่งใหม่ๆ
‎มีโอกาสที่การเผชิญหน้าระหว่างทั้งสองฝ่าย
‎จะทวีความรุนแรงขึ้น และความเชื่อซึ่ง…
‎เมื่อความเชื่อมโยงกับบัลแกเรียถูกเปิดเผย
‎มันกลายเป็นสิ่งที่สหรัฐฯ ให้ความสนใจที่สุด
‎มันเป็นเหตุให้พวกเขา ‎ประกาศสงครามกับจักรวรรดิชั่วร้าย
‎ที่จริงแล้ว การโจมตียอห์น ปอลที่ 2
‎ทำให้ความเชื่อเรื่องจักรวรรดิชั่วร้ายยิ่งแรงกล้า
‎ซึ่งส่งผลต่อกลยุทธ์ ‎และความสัมพันธ์ของทั้งสองฝ่าย
‎ตลอดทศวรรษ 1980
‎ผมขอเห็นลูกสาวของผมตายตอนนี้
‎โดยที่ยังเชื่อในพระเจ้า
‎ดีกว่าให้พวกแกเติบโตใต้ระบอบคอมมิวนิสต์
‎แล้ววันหนึ่งก็ตายไปโดยไม่เชื่อในพระเจ้า
‎ซีไอเอมีผู้อำนวยการคนใหม่ ‎วิลเลี่ยม เคซีย์ ผู้ยึดมั่นในอุดมการณ์ขวาจัด
‎เขาอยากให้มีการประเมินพิเศษ
‎เรื่องที่โซเวียตมีส่วนเกี่ยวข้องกับ ‎แผนสังหารพระสันตะปาปา
‎นอกจากนี้ ยังมีบทความ
‎ที่ปรากฏในสื่อ เขียนโดยแคลร์ สเตอร์ลิ่ง
‎ซึ่งสนิทกับเคซีย์ หัวหน้าซีไอเอในตอนนั้น
‎เขาประทับใจงานเขียน ‎เกี่ยวกับการก่อการร้ายของเธอ
‎เธอลงชื่อรับรองบทความที่ระบุว่า ‎เคจีบีและบัลแกเรียร่วมมือกัน
‎ความจริงก็คือหน่วยสืบราชการลับ ‎ของบัลแกเรียลงมือตามลำพังไม่ได้
‎เรามีคำให้การของอดีตผู้อำนวยการ ‎หน่วยสืบราชการลับบัลแกเรีย
‎แต่สายลับบัลแกเรีย ‎เป็นตัวเลือกอันดับหนึ่งของเคจีบี
‎สำหรับภารกิจลักษณะนี้ ‎เพราะพวกเขาภักดีและเชื่อถือได้
‎และในองค์กรก็มี ‎เจ้าหน้าที่ของโซเวียตในทุกระดับ
‎สิ่งหนึ่งที่กรมปฏิบัติการภาคสนาม ‎พยายามทำในระดับปฏิบัติการ
‎คือฉีกหน้าโซเวียตด้วยการกล่าวหาว่า
‎พวกเขาเกี่ยวข้องกับแผนพระสันตะปาปา
‎แต่เรื่องนี้ก็กลับมาเข้าตัวอย่างจัง
‎ซีไอเอเอาข้อมูลให้สื่อในยุโรป
‎แคลร์ สเตอร์ลิ่งอ่านข่าวยุโรป
‎แล้วเอาไปเขียนหนังสือ ‎และบทความในหนังสือพิมพ์
‎มันกลับมายังสหรัฐฯ ซึ่งเป็นหนึ่งในความเสี่ยง
‎ของการมีหน่วยสืบราชการลับ ‎ในสังคมประชาธิปไตย
‎มันไม่ควรเป็นแบบนั้น
‎มีการพูดถึงเบาะแสบัลแกเรีย ‎เพราะมีชาวบัลแกเรียที่พัวพันกับเรื่องนี้
‎และสุดท้ายก็ถูกพิจารณาคดี
‎มีผู้ชายคนหนึ่ง เซอร์เกย์ อันโตนอฟ
‎ชาวบัลแกเรียคนนี้เป็น ‎ผู้จัดการสายการบินบอลติกในโรม
‎เขาถึงกับถูกจับกุมและถูกพิจารณาคดี
‎คนแรกที่ปรากฏตัวในกรงเหล็ก ‎ที่จัดทำพิเศษของศาลคือเซอร์เกย์ อันโตนอฟ
‎หนึ่งในชาวบัลแกเรียสามคนที่ถูกกล่าวหา ‎แต่เป็นคนเดียวในคอกจำเลย
‎อีกสองคนอยู่ที่บ้าน
‎ผู้สมรู้ร่วมคิดชาวตุรกีสองคน
‎มูซา เชเลบี และโอเมอร์ แบจจี ‎ก็ถูกพิจารณาคดีด้วย
‎คดีของชาวบัลแกเรียมีจุดอ่อนคือมันขึ้นอยู่กับ
‎คำบอกเล่าของอาลี อักจาเพียงอย่างเดียว
‎เขาให้การกลับไปกลับมาหลายครั้งแล้ว
‎เมื่อการพิจารณาคดีที่ไม่ธรรมดาครั้งนี้เริ่มขึ้น
‎ไม่มีใครรู้ว่าครั้งนี้เขาจะพูดอะไร
‎ในวันที่พระสันตะปาปาถูกทำร้าย
‎อันโตนอฟอยู่ที่จัตุรัสเซนต์ปีเตอร์กับอาลี อักจา
‎- ทำไมต้องเป็นรูปนี้ ‎- คนคนนี้ใช่อันโตนอฟหรือเปล่า
‎ผมคิดว่าเป็นไปได้
‎ผมจะไม่ยืนยันว่าไม่ใช่เขา
‎ความจริงมีเพียงหนึ่งเดียว
‎ผมเป็นผู้บริสุทธิ์
‎ผมไม่เกี่ยวข้องอะไรกับ
‎เรื่องเล่าต่างๆ นานาที่ผมถูกกล่าวหา
‎ผมไม่เคยเห็น ไม่รู้จัก
‎และไม่เคยเจอคนที่กล่าวหาผม
‎ถึงจุดหนึ่ง การสืบสวนก็เปิดเผยว่า
‎คนในรูปถ่ายไม่ใช่อันโตนอฟ
‎พวกเขาบอกว่านี่คือสายลับ
‎แล้วก็มีคนเปิดเผยว่าเขาเป็น
‎นักท่องเที่ยวหรือนักแสวงบุญชาวฮังการี
‎มันล้มเหลวไม่เป็นท่า
‎ความเชื่อมโยงกับบัลแกเรีย ‎ถูกทำลายโดยสิ้นเชิงในการพิจารณาคดี
‎ที่แปลกคือ การพิจารณาคดีจบลง
‎ด้วยคำตัดสินแปลกๆ ของศาล
‎นั่นคืออันโตนอฟและจำเลยอีกสองคน
‎ถูกตัดสินให้พ้นผิดเพราะขาดหลักฐาน
‎สมมติฐานที่ว่าหน่วยสืบราชการลับบัลแกเรีย
‎และในทางอ้อม เคจีบีของสหภาพโซเวียต
‎อาจอยู่เบื้องหลังความพยายามลอบสังหาร
‎ค่อยๆ หมดความน่าเชื่อถือ ‎เมื่อการสืบสวนของเราดำเนินต่อไป
‎หลังจากการสืบสวนนานสองปีครึ่ง ‎ผู้พิพากษาพบว่า
‎เขาโกหกอย่างน้อย 103 ครั้ง
‎(ทฤษฎีวาติกัน)
‎มีรูปถ่ายจากวันที่ 10 พฤษภาคม 1981 ‎ที่แสดงให้เห็นว่า
‎อาลี อักจาอยู่ที่โบสถ์ในโรม ‎ระหว่างที่ยอห์น ปอลที่ 2 นำพิธีมิสซา
‎นั่นคือสามวัน
‎ก่อนความพยายามสังหารยอห์น ปอลที่ 2
‎อาลี อักจาอยู่ห่างจากพระสันตะปาปาแค่ไม่กี่ก้าว
‎เพื่อหาว่าอักจาเคยเข้าร่วม
‎พิธีของวาติกันหรือไม่
‎เราพยายามสอบถามข้อมูลอย่างหนัก
‎เราตรวจสอบรูปทั้งหมดที่ทางตำรวจถ่ายไว้
‎เพื่อดูว่าอักจาเคยปรากฏตัวในพิธี ‎ที่จัดในวาติกันหรือไม่
‎แล้วเราก็พบอะไรบางอย่าง
‎เราเห็นอักจาในรูปหนึ่ง ‎ถ่ายใกล้กับโบสถ์ตอมมาโซ ดากวีโน
‎บริเวณชานเมืองโรม ‎ขณะที่พระสันตะปาปาเสด็จไปเยือน
‎ผมถามตากล้องของพระสันตะปาปา
‎ว่าใครถ่ายรูปนั้น
‎เพื่อที่เขาจะได้เช็กและบอกผมว่า ‎เขาเห็นใครในรูปนั้น
‎และเขาไม่ลังเลเลย ผู้ชายคนนั้นคืออาลี อักจา
‎แต่เขาไปที่นั่นทำไม ใครปล่อยให้เขาเข้าไป
‎ไม่มีทางเป็นไปได้ ‎เพราะผมลงรถไฟที่สถานีเตร์มีนี
‎(โรมา เตร์มีนี)
‎ผมมาถึงตอนเก้าหรือสิบโมงเช้าวันอาทิตย์
‎มือหิ้วกระเป๋าเดินทาง
‎ผมไปถึงบ้านเช่าอีซาประมาณเที่ยง
‎ดังนั้น ผมไม่มีเวลาไปที่โบสถ์เซนต์ทอมัส
‎ส่วนรูปถ่ายนั่น ดูก็รู้ว่าไม่ใช่ผม
‎สิ่งที่เรียกว่าเบาะแสวาติกัน
‎ขึ้นอยู่กับว่าเจ้าหน้าที่ระดับสูงของวาติกันคนไหน
‎ต้องการกำจัดยอห์น ปอลที่ 2
‎ผมเชื่อว่ายอห์น ปอลที่ 2 ก็มีศัตรูในวาติกัน
‎เพราะพระองค์ตัดสินใจ ‎สนับสนุนโซลิดาริตี้อย่างลับๆ
‎ทำไมถึงมีเรื่องเบาะแสวาติกันขึ้นมา
‎อาจเป็นเพราะเป็นที่รู้กันว่า ‎มีความเห็นต่างว่าด้วยนโยบายชาติตะวันออก
‎และการวางตัวกับสหภาพโซเวียต
‎พระองค์มีศัตรูหลายคน
‎ฉันเชื่อว่ามันเกี่ยวข้องกับ
‎วิกฤตธนาคารวาติกัน ‎และเงินหลายพันล้านที่หายไป
‎มีเหตุอื้อฉาวทางการเงินครั้งใหญ่ ‎ที่เกี่ยวกับธนาคารวาติกัน
‎เรารู้ว่าที่จริงมันถูกใช้ฟอกเงินและโอนเงิน
‎และคนยังเชื่อกันว่า ‎มาเฟียใช้มันฟอกเงินจำนวนมาก
‎และสุดท้าย เราสงสัยว่าใครเป็น ‎ผู้จัดการเงินของวาติกัน และจัดการยังไง
‎และมีหลายคนไม่พอใจ
‎ที่ยอห์น ปอลที่ 2 ตัดสินใจทำอะไรไม่เข้าเรื่อง
‎พระองค์ต้องทำ ‎เพราะข่าวฉาวของธนาคารวาติกัน
‎กระทรวงยุติธรรมกำลังตรวจสอบเรื่องนี้
‎มันกลายเป็นข่าวฉาวระดับนานาชาติ ‎และพระองค์ต้องทำอะไรสักอย่าง
‎การหาคนที่บ้าพอ
‎จะอยากฆ่าพระสันตะปาปา ‎เกี่ยวข้องกับเงินของวาติกัน
‎วาติกันกล่าวว่าพวกเขาไม่เคย ‎ทำข้อตกลงใดๆ กับธนาคารอัมโบรเซียโน
‎พวกเขาแค่จ่ายเงิน 170 ล้านปอนด์ ‎ด้วยเจตนาบริสุทธิ์
‎เช้าวันนี้ นายธนาคารคนหนึ่งในโรม ‎กล่าวว่านั่นเป็นความไร้เดียงสาราคาแพง
‎ถ้ามาเฟียอยู่เบื้องหลังเรื่องนี้
‎ก็หมายความว่าเงิน 1,000 หรือ 1,500 ล้าน
‎หายไปจากบัญชีของธนาคารอัมโบรเซียโน ‎ระหว่างการล้มละลาย
‎ผมเชื่อว่ายอห์น ปอลที่ 2 ไม่รู้เห็นเรื่อง
‎ความเกี่ยวข้องกับธนาคารอัมโบรเซียโน ‎มาเฟีย และเงินที่ถูกฟอก
‎และถูกส่งไปที่โปแลนด์
‎ข้อตกลงลับถูกเจรจาจนสำเร็จ ‎ในมุมมืดของธนาคารวาติกัน
‎มันเป็นข้อตกลงปากเปล่า ‎ไม่มีเอกสาร ไม่มีสนธิสัญญา
‎แค่โอนเงินเพื่อแลกกับการรับประกันบางอย่าง
‎มันเป็นเหมือนสวรรค์ภาษี
‎วาติกันถูกใช้ในการเลี่ยงภาษีและฟอกเงิน
‎โดยมาเฟียและคนอื่นๆ
‎และมันมีประสิทธิภาพมาก
‎ทฤษฎีของผมคือคนร้ายไม่มีเจตนา ‎จะกำจัดพระสันตะปาปา
‎แค่ขู่ให้กลัว
‎การโจมตีเป็นคำเตือนครั้งสุดท้าย
‎เพราะถ้ามีคนอยากฆ่าพระสันตะปาปาจริง
‎แค่ใช้กระสุนที่มีสารปรอทก็พอแล้ว
‎ถ้าทำแบบนั้น ต่อให้บาดแผลไม่ร้ายแรง ‎ก็เป็นอันตรายถึงชีวิตได้
‎เราต่อรองกับคนตายไม่ได้
‎แต่ต่อรองกับคนที่หวาดกลัวได้
‎ใช่ นั่นแหละ
‎มีไมโครโฟนซ่อนอยู่ใน ‎ห้องทำงานหลายห้องในวาติกัน
‎พระคาร์ดินัลอากอสตีโน การาโซลี ‎เป็นเลขาธิการแห่งรัฐ
‎เอกสารจากหน่วยสืบราชการลับอิตาลียืนยันว่า
‎พบเครื่องดักฟังในอพาร์ตเมนต์ของเขา
‎เขาถูกสอดแนม
‎พบเครื่องดักฟัง ไมโครโฟน
‎ห้องพวกนั้นถูกดักฟัง
‎และที่ร้ายกว่านั้น
‎ยอห์น ปอลที่ 2 เองก็ถูกดักฟัง
‎เห็นได้ชัดว่าในอพาร์ตเมนต์ ‎ของพระองค์ก็มีไมโครโฟนเช่นกัน
‎เครื่องดักฟังพวกนี้ได้ข้อมูลอะไรบ้าง
‎ที่สามารถนำไปรวมกับข้อมูลอื่นๆ ‎เกี่ยวกับกิจวัตรประจำวัน
‎และพระพลานามัยของพระองค์
‎อาจเป็นฝีมือผู้ต่อต้านพระสันตะปาปา
‎ไม่องค์ใดก็องค์หนึ่ง มีทั้งคนที่อยากกำจัด
‎พระสันตะปาปารัทซิงเงอร์ ‎และพระสันตะปาปาฟรังซิสในวาติกัน
‎ตอนที่เราตามสืบ "เบาะแสภายใน"…
‎เราเจออุปสรรคพอสมควร
‎ส่วนหนึ่งเป็นเพราะ ‎การตอบคำถามหลายๆ ข้อของเรา
‎จะกระทบอำนาจอธิปไตยของวาติกัน
‎มีองค์ประกอบเล็กๆ ที่บอกเป็นนัยว่า
‎อาจมีอะไรบางอย่าง คงไม่ถึงกับเป็นคำสั่ง
‎แต่เป็นข้อตกลงโดยปริยายกับอำนาจมืด
‎ที่อยากกำจัดพระสันตะปาปา
‎ในกรณีของผม มันไม่มีอะไรเลย
‎ไม่มีการสมรู้ร่วมคิด
‎(ทฤษฎีกระสุนนัดที่สาม)
‎วันนั้นมีกระสุนถูกยิงกี่นัด
‎มีข้อสงสัยมากมายเกี่ยวกับประเด็นนี้
‎อาลี อักจายิงปืนกี่ครั้งกันแน่
‎เขาอ้างเสมอว่ายิงไปสองนัด
‎และพอจะยิงนัดที่สาม ‎ซึ่งเป็นนัดที่ควรจะทำให้ถึงชีวิต
‎ปืนก็ขัดลำ
‎ยังไงก็ตาม มีพยานคนอื่นๆ
‎ที่บอกว่าได้ยินเสียงปืน ‎มากกว่านั้นอย่างน้อยหนึ่งครั้ง
‎ตลอดการสืบสวนการโจมตียอห์น ปอลที่ 2
‎เหล่าผู้พิพากษาพยายามอย่างมาก
‎ที่จะหาว่ามีมือปืนอีกคนหรือไม่
‎และนั่นคือสาเหตุที่พวกเขาต้องเก็บ
‎กระสุนนัดที่สามซึ่งคาดว่าถูกยิงระหว่างการโจมตี
‎และติดคาอยู่ในประตูรถพระที่นั่ง
‎มีตากล้องคนหนึ่งที่จัตุรัสเซนต์ปีเตอร์
‎ที่ถ่ายรูปพระสันตะปาปาเอาไว้
‎ดูเหมือนว่าในรูปหนึ่ง เขาจับภาพผู้ชายคนหนึ่ง
‎โอรัล ชีลิก ชาวตุรกีอีกคนที่เป็นสมาชิกเกรย์วูฟส์
‎ขณะหลบหนีจากจัตุรัสเซนต์ปีเตอร์
‎เขาถูกถ่ายรูปจากด้านหลังขณะถือปืน
‎และอาจเป็นคนยิงกระสุนนัดที่สาม
‎เมื่อคิดถึงความจริงที่ว่าปืนของอาลี อักจาขัดลำ
‎คุณต้องอธิบาย อักจา
‎ผมทำภาพขยายเอาไว้แล้ว
‎คุณแน่ใจหรือเปล่าว่านี่คือโอรัล ชีลิก
‎แน่ใจ
‎คุณรู้จักคนในรูปไหม
‎รู้จัก เขาคือโอรัล ชีลิก ‎ผมพูดแบบนั้นมาสามปีแล้ว
‎ผมบอกมาตลอดสามปีว่านั่นคือโอรัล ชีลิก
‎ไม่ใช่ใครอื่น
‎สำหรับประเด็นนี้ ในช่วงที่เขาให้ความร่วมมือ
‎อักจาพูดชัดเจนมาก
‎(อีลารีโอ มาร์เตลลา)
‎เขาบอกว่า
‎มีมือปืนสองคน
‎ที่วางแผนโจมตีพระสันตะปาปาครั้งนี้
‎เขากับโอรัล ชีลิก
‎ตอนที่พระสันตะปาปาเริ่มทรงรถรอบจัตุรัส
‎เขากับโอรัล ชีลิก
‎อยู่กันคนละฝั่งทางเดิน
‎พวกเขามอง…
‎แต่ลองดูรูปนี้สิ
‎คนที่ดูเหมือนวิ่งหนีขณะถือปืนอยู่
‎เป็นตำรวจนอกเครื่องแบบชาวอิตาลี
‎นี่ นี่เป็นครั้งแรกที่ผมเปิดเผยเรื่องนี้
‎เพราะไม่มีโอกาสให้เปิดเผยมาก่อน
‎นั่นคือตำรวจนอกเครื่องแบบที่วิ่งหนี
‎วันนั้นในวาติกัน
‎ไม่มีใครรู้ว่าเขาหนีทำไม หรือว่าทำหน้าที่อยู่
‎(ที่มา: วิดีโอจากกล้องแอบถ่าย)
‎ฟังผมให้ดีนะ
‎ลืมทุกอย่างที่คุณได้ยิน ‎ก่อนเบาะแสบัลแกเรีย ลืมไปให้หมด
‎ตอนที่พระสันตะปาปาไปถึงหน้าฝูงชน
‎กลุ่มมือปืนยิงเขาด้วยปืนสองกระบอก
‎มีผู้ชายอีกสองคนอยู่กับอักจา
‎การตรวจสอบกระสุนนัดนั้นเป็นเรื่องสำคัญมาก
‎มันเป็นหลักฐานพิสูจน์ว่ามีกระสุนอีกนัด
‎ที่อาจจะมาจากปืนบราวนิ่งอีกกระบอก
‎และจากจุดนั้น เราสามารถ ‎สร้างภาพการโจมตีที่สมบูรณ์ได้
‎เพื่อพิสูจน์ว่ามีผู้สมรู้ร่วมคิดและมีการสมรู้ร่วมคิด
‎แล้วค่อยสืบหาว่าใครเป็นผู้บงการ
‎นี่คือปืนพกกึ่งอัตโนมัติและปลอกกระสุนที่ถูกพบ
‎ในที่เกิดเหตุที่จัตุรัส และหัวกระสุน
‎นี่คือส่วนประกอบสองส่วนของกระสุนที่ใช้การได้
‎เราแสดงให้เห็นว่าปืนและกระสุนคล้ายๆ กัน
‎ถูกใช้ในความพยายามลอบสังหารพระสันตะปาปา
‎สิ่งหนึ่งที่สะดุดตาคือ
‎กระสุนนัดนี้มีเปลือกหุ้ม
‎มันไม่ได้ทำมาจากตะกั่วล้วน
‎มันไม่ทำให้ถึงตาย แค่บาดเจ็บ
‎ปืนที่ใช้แสดงให้เห็นว่า ‎ไม่มีเจตนาจะฆ่าพระสันตะปาปา
‎แค่ทำให้บาดเจ็บเท่านั้น
‎ในตอนนั้น
‎เมื่อเราตัดสินใจว่า ‎ทฤษฎีกระสุนสามนัดมีความเป็นไปได้
‎ผมกับเพื่อนร่วมงานก็เริ่มตามหากระสุนนัดที่สาม
‎รู้ไหมว่าเราเจอมันที่ไหน
‎ในมงกุฎของแม่พระที่ฟาตีมา
‎สุดสัปดาห์นี้ พระสันตะปาปาฟรังซิส ‎เสด็จประพาสฟาตีมา โปรตุเกส
‎เพื่อฉลองครบรอบ 100 ปี ‎ของการประจักษ์อันลึกลับ
‎ที่ปรากฏต่อเด็กสามคน
‎ในปี 1917 แม่พระประจักษ์บอกเด็กๆ ‎เรื่องสงครามโลกทั้งสองครั้ง
‎การล่มสลายของรัสเซียคอมมิวนิสต์ ‎และความลับข้อที่สาม
‎ซึ่งได้รับการเปิดเผยเมื่อไม่นานมานี้
‎ว่าเป็นการหมายปลงพระชนม์ ‎พระสันตะปาปายอห์น ปอลที่ 2
‎(คำพยากรณ์)
‎ผมเชื่อว่าอาลี อักจาเป็นคนฉลาดอย่างยิ่ง
‎เขาไม่ใช่คนโง่
‎ผมเชื่อว่าอาลี อักจา ‎เริ่มเปลี่ยนเรื่องเล่าของเขา
‎และเล่าเรื่องหลายๆ แบบเพื่อเอาชีวิตรอด
‎และตั้งแต่นั้นมา ‎เขาก็เริ่มเปลี่ยนเรื่องเล่าแต่ละแบบ
‎และเล่าเหตุการณ์ที่เกิดขึ้น ‎ในแบบที่ผิดเพี้ยนจากความเป็นจริง
‎เชื่อมโยงทุกอย่างกับความลับข้อที่สามของฟาตีมา
‎และประกาศตัวเป็นพระเยซูบนโลกนี้
‎ผมจะชุบชีวิตให้คนที่ได้รับ ‎การพิสูจน์ทางวิทยาศาสตร์ว่าตายแล้ว
‎ตราบใดที่วาติกันพูดความจริง
‎และประกาศว่าผมคือพระเยซู
‎ผมจะชุบชีวิตเขา
‎บอกโรนัลด์ เรแกน
‎(คอฟวา ดา อิเรีย ฟาตีมา โปรตุเกส)
‎กระสุนที่ถูกพระองค์ยอห์น ปอลที่ 2 ‎จนได้รับบาดเจ็บที่พระอุทร
‎และถูกพบในรถพระที่นั่ง รถกัมปัญโญลา
‎พระสันตะปาปาตัดสินพระทัยว่าจะติดมันไว้
‎บนรูปปั้นแม่พระแห่งฟาตีมา ‎เพราะพระองค์ทรงยืนยันมาตลอด
‎ว่าแม่พระแห่งฟาตีมา ‎เป็นผู้ช่วยพระองค์ไว้อย่างอัศจรรย์
‎นั่นคือสาเหตุที่การวิเคราะห์ ‎กระสุนนัดนั้นไม่ได้รับการอนุมัติ
‎แม้ว่ามันอาจทำให้เราได้รู้ความจริง
‎ถ้าเราเอากระสุนนัดนี้มา เราก็วิเคราะห์มันได้
‎พิสูจน์ว่ามันไม่ได้ถูกยิงจาก ‎ปืนบราวนิ่งของอาลี อักจา
‎เรารู้แล้วว่าปืนบราวนิ่งกระบอกนี้ ‎ถูกยิงแค่สองครั้ง
‎ถ้าผมได้วิเคราะห์มันก็คงดี
‎แต่สำหรับยอห์น ปอลที่ 2
‎มันเป็นวิธีเชิงสัญลักษณ์ที่จะบอก ‎ผู้อยู่เบื้องหลังการโจมตีว่า
‎"เรารู้ เราอภัยให้ เราจะทำข้อตกลงถาวร"
‎"เราจะไม่พูดถึงมันอีก"
‎ไม่มีกระสุนนัดที่สามแน่นอน
‎มันไม่มีอยู่
‎คุณต้องเห็นรูป
‎ที่อยู่กับแผนกนิติวิทยาศาสตร์ของโรม
‎ผมเชื่อว่าอาลี อักจาไม่รู้จริงๆ ว่า ‎ใครเป็นคนสั่งการ
‎การลอบสังหารยอห์น ปอลที่ 2
‎ผมเชื่อว่าเขาได้รับคำสั่ง
‎และได้รับค่าจ้างให้ทำงานในฐานะนักฆ่ามืออาชีพ
‎การโจมตียอห์น ปอลที่ 2 เป็นเหตุการณ์ ‎ที่เป็นแรงบันดาลใจให้นักเขียนจำนวนมากที่สุด
‎นำไปสู่การเขียนบทความจำนวนมากที่สุด
‎และหลายเวอร์ชันที่สุด
‎เราอาจจะรู้ภายใน 50 ปี
‎หรือ 100 ปีข้างหน้า เราอาจค้นพบว่าที่จริงแล้ว
‎พระคาร์ดินัลหรือนักบวชระดับสูง ‎คนหนึ่งเป็นสายลับผู้ชั่วร้าย
‎ที่มีหน้าที่กำจัดพระสันตะปาปา
‎(วันที่ 27 ธันวาคม 1983)
‎มันเป็นเหตุการณ์ที่น่าเหลือเชื่อจริงๆ
‎ผู้ชายคนหนึ่งถูกทำร้าย
‎แต่กลับมาเยี่ยมเรา
‎เพราะในประวัติศาสตร์ของโลก ‎มีการแก้แค้นอยู่ตลอดเวลา
‎แล้วพระองค์ก็มาหาผม
‎และเป็นธรรมดาที่…
‎ผมจะคาดไม่ถึง
‎ผู้อำนวยการเรือนจำบอกว่า ‎พระสันตะปาปาต้องการเยี่ยมผม
‎ผมก็บอกว่าผมยินดีให้เยี่ยม
‎แล้วพระสันตะปาปาก็เข้ามาอย่างไม่น่าเชื่อ
‎เหมือนกับมาเยี่ยมเพื่อนหรือเพื่อนบ้าน
‎พระองค์ตรัสว่า "อรุณสวัสดิ์ อาลี"
‎แน่นอนว่า…
‎ผมต้อนรับพระองค์เหมือนเพื่อนคนหนึ่ง ‎เหมือนพี่น้องมากกว่า
‎แล้ว…
‎ผมถามว่าพระองค์ยกโทษให้ผมไหม
‎พระองค์ตอบว่า "ยกโทษสิ ‎เราประกาศทางวิทยุวาติกันในทันที"
‎แล้วผมก็ถามว่า "พระองค์สวดภาวนาให้ผมไหม"
‎พระองค์ตอบว่า "แน่นอน ทุกวัน"
‎มันน่าทึ่งมาก
‎พระสันตะปาปาสวดภาวนา ‎ให้ผมทุกวันจริงๆ เหรอ
‎ผมรู้สึกเป็นอิสระ
‎เป็นความสุขที่ยิ่งใหญ่ ความสงบที่ยิ่งใหญ่
‎สำหรับผม มันเป็นช่วงเวลาประวัติศาสตร์
‎เป็นช่วงเวลาที่ผมไม่มีวันลืมไปชั่วชีวิต
‎การให้อภัยของพระสันตะปาปา ‎เป็นเหมือนปาฏิหาริย์
‎ในความเห็นของผม ‎มันจะเป็นปริศนาต่อไป เพราะผมคิดว่า
‎คงเป็นไปไม่ได้ที่จะหาหลักฐานแน่ชัดว่า
‎ใครเป็นผู้บงการการโจมตีพระสันตะปาปา
‎เราหาข้อสรุปไม่ได้
‎เรายังไม่สามารถตัดสินชี้ขาดได้
‎ผมเชื่อว่าสักวัน ความจริงจะปรากฏ
‎แต่ความจริงทางประวัติศาสตร์ต้องใช้เวลานาน
‎อักจารับโทษในเรือนจำอิตาลี ‎เป็นเวลา 19 ปีเพราะเหตุยิงปืนครั้งนั้น
‎เขาถูกปล่อยตัวในปี 2000 และรับโทษอีกสิบปี
‎ในตุรกี โทษฐานฆาตกรรม ‎บรรณาธิการหนังสือพิมพ์
‎ตอนนี้ หลังจากผ่านไปนานกว่า 30 ปี
‎การให้อภัยครั้งนั้นนำเขากลับมายังวาติกัน
‎เพื่อแสดงความเคารพที่สุสานของพระสันตะปาปา
‎วันนี้ผมมาที่นี่เพราะวันที่ 27 ธันวาคม
‎เป็นวันครบรอบการพบกัน ‎ของผมกับพระสันตะปาปาในปี 1983
‎ผมดีใจที่ได้มาที่จัตุรัสเซนต์ปีเตอร์
‎สถานที่ที่เกิดปาฏิหาริย์ และบ้านของศาสนาคริสต์
‎ผมไปที่นั่นเพื่อเยี่ยมหลุมศพ
‎เมื่อผมอยู่หน้าสุสานของพระสันตะปาปา ผมพูดว่า
‎"พี่ชายการอล วอยตือวา
‎ผมมาเพื่อระลึกถึงพระองค์
‎นั่นคือสาเหตุที่ผมมาที่นี่"
‎มันมีพลังงาน จะเรียกว่า ‎พลังเหนือมนุษย์ เหนือธรรมชาติก็ได้
‎พระองค์ตรัสว่า "คุณจำเป็นต้องทำ"
‎พระองค์หมายความว่ามันเป็นสิ่งที่ต้องเกิดขึ้น
‎(ปฏิบัติการลับลวงพราง)
‎คำบรรยายโดย ณิชา อ้นเอี่ยม